tartuNLP/wikipedia-smugri-20251201 huggingface dataset:
Steubeni maakond (Indiana)

Steubeni maakond ("Steuben County") on maakond USA-s Indiana osariigis.
Maakonna halduskeskus on Angola.
Maakonna pindala on 835 km². Veepindala on 35 km².
Elanike arv oli 2010. aasta rahvaloenduse andmetel 34 185. Aastal 2000 oli elanike arv 33 214.
Ajalugu.
Steubeni maakond moodustati 7. veebruaril 1835 LaGrange'i maakonna osast. Maakond on saanud nime Ameerika iseseisvussõja ohvitseri Friedrich Wilhelm von Steubeni järgi.
Steubeni maakond

Steubeni maakond ("Steuben County") on maakond USA-s New Yorgi osariigis. 
Maakonna halduskeskus on Bath. 
Maakonna pindala on 3636 km². Veepindala on 28 km². 
Elanike arv oli 2010. aasta rahvaloenduse järgi 98 990. Aastal 2000 oli elanike arv 98 276.
Kingmani maakond

Kingmani maakond on maakond Ameerika Ühendriikides Kansase osariigis.
2010. aastal elas maakonnas 7858 inimest. Maakonna keskus ja suurim linn on Kingman (3275 elanikku). Suuremad asulad on veel Norwich (539) ja Cunningham (491).
Maakonna pindala on 2245 km². Veepindala on 9 km²
Ajalugu.
Kingmani maakond moodustati 7. märtsil 1872. Maakond on saanud nime Kansase riigikohtu eesistuja Samuel A. Kingmani järgi.
‘Alī al-‘Arayyiḑ

‘Alī al-‘Arayyiḑ (araabia keeles علي العريّض; sündinud 15. augustil 1955) on Tuneesia poliitik.
Ta oli 14. märtsist 2013 kuni 9. jaanuarini 2014 Tuneesia peaminister.
Ta on liikumise Ḩarakat an-Nahḑah peasekretär.
Aastatel 2011–2013 oli ta siseminister.
Sedgwicki maakond (Kansas)

Sedgwicki maakond on maakond Ameerika Ühendriikides Kansase osariigis.
2010. aastal elas maakonnas 498 365 inimest. Maakonna keskus ja suurim linn on Wichita (353 823 elanikku). Suuremad linnad on veel Derby (20 326) ja Haysville (9627).
Maakonna pindala on 2614 km². Veepindala on 193 km².
Sumneri maakond (Kansas)

Sumneri maakond on maakond Ameerika Ühendriikides Kansase osariigis.
Elanike arv on 2020. aasta rahvaloenduse andmetel 22 382. 2010. aastal elas maakonnas 23 787 inimest. Maakonna keskus ja suurim linn on Wellington (7715 elanikku).
Maakonna pindala on 3070 km². Veepindala on 8 km².
Ajalugu.
Sumneri maakond moodustati 20. detsembril 1870 Marioni maakonna ja Butleri maakonna osadest. Maakond on saanud nime USA poliitiku Charles Sumneri järgi.
Cowley maakond

Cowley maakond on maakond Ameerika Ühendriikides Kansase osariigis.
2010. aastal elas maakonnas 36 311 inimest. Maakonna keskus ja suurim linn on Winfield (11 741 elanikku). Suuremad asulad on veel Arkansas City (11 416) ja Udall (763).
Maakonna pindala on 2933 km². Veepindala on 16 km²
Butleri maakond (Kansas)

Butleri maakond on maakond Ameerika Ühendriikides Kansase osariigis.
2010. aastal elas maakonnas 65 880 inimest. Maakonna keskus ja suurim linn on El Dorado (12 659 elanikku). Suuremad asulad on veel Andover (9114) ja Augusta (8608).
Maakonna pindala on 3746 km². Veepindala on 48 km²
Iakoba Italeli

Sir Iakoba Taeia Italeli on Tuvalu poliitik, alates 16. aprillist 2010 Tuvalu kindralkuberner.
Ta valiti 2006. aastal parlamenti. Aastatel 2006–2010 oli ta haridus-, spordi- ja tervishoiuminister.
Elki maakond (Kansas)

Elki maakond on maakond Ameerika Ühendriikides Kansase osariigis.
2010. aastal elas maakonnas 2882 inimest. Maakonna keskus ja suurim linn on Howard (774 elanikku). Suuremad asulad on veel Moline (436) ja Longton (376).
Maakonna pindala on 1684 km². Veepindala on 8 km²
Shavkat Mirziyoyev

Shavkat Mirziyoyev (sündinud 24. juulil 1957) on Usbekistani poliitik, alates 14. detsembrist 2016 Usbekistani president. Enne seda oli ta alates 11. detsembrist 2003 Usbekistani peaminister ja alates 8. septembrist 2016 ühtlasi presidendi kohusetäitja. 2021. aasta oktoobris valiti Shavkat Mirziyoyev tagasi Usbekistani presidendiks. Aastast 2024 on ta ka Usbekistani Olümpiakomitee president. 
Aastatel 1996–2001 juhtis ta Jizzaxi vilajetti ja seejärel kuni peaministriks saamiseni Samarkandi vilajetti.
Mikrotoitaine

Mikrotoitaine (ingl "micronutrient") on toitaine, mis ei vabasta energiat ja mida elusorganism vajab väga väikeses koguses.
Mikrotoitained on mineraalained ja vitamiinid. 
Elusorganism vajab mikrotoitaineid normaalseks elutegevuseks (areng, kasv ja/või paljunemine) ja normaalsete metabolismiprotsesside toetuseks. Kestev mikrotoitainete defitsiit võib organismile kahjulik ning koguni ohtlik olla, põhjustades organismis haiguslikke seisundeid.
Greenwoodi maakond (Kansas)

Greenwoodi maakond on maakond Ameerika Ühendriikides Kansase osariigis.
2010. aastal elas maakonnas 6689 inimest. Maakonna keskus ja suurim linn on Eureka (2821 elanikku). Suuremad asulad on veel Madison (823) ja Severy (359).
Maakonna pindala on 2895 km². Veepindala on 33 km²
Woodsoni maakond

Woodsoni maakond on maakond Ameerika Ühendriikides Kansase osariigis.
2010. aastal elas maakonnas 3309 inimest. Maakonna keskus ja suurim linn on Yates Center (1488 elanikku). Suuremad asulad on veel Toronto (291) ja Neosho Falls (172).
Maakonna pindala on 2895 km². Veepindala on 33 km²
Pedro Passos Coelho

Pedro Manuel Mamede Passos Coelho (sündinud 24. juulil 1964 Coimbras) on Portugali poliitik, kes oli 21. juunist 2011 kuni 26. novembrini 2015 Portugali peaminister.
Ta oli Sotsiaaldemokraatliku Partei esimees 9. aprillist 2010 kuni 18. veebruarini 2018.
Coffey maakond

Coffey maakond on maakond Ameerika Ühendriikides Kansase osariigi idaosas.
2020. aastal elas maakonnas 8360 inimest. Aastal 2010 oli elanikke 8601. Maakonna keskus ja suurim linn on Burlington (2634 elanikku).
Maakonna pindala on 1690 km². Veepindala on 70 km²
Ajalugu.
Coffey maakond moodustati 25. augustil 1855.
Coffey maakonna suurim elanike arv oli 20. sajandi esimesel kümnendil, kui seal elas üle 16 000 inimese. Alates sellest ajast on elanike arv peaaegu pidevalt vähenenud,
Kaitsealad.
USA ajalooliste paikade riiklikku registrisse National Register of Historic Places on Coffey maakonnas 2023. aasta aprilli seisuga kantud kuus objekti.
Osage'i maakond (Kansas)

Osage'i maakond on maakond Ameerika Ühendriikides Kansase osariigi idaosas.
2010. aastal elas maakonnas 16 295 inimest. Maakonna keskus on Lyndon (1027 elanikku) ja suurim linn Osage City (2735 elanikku). Suuremad asulad on veel Carbondale (1440) ja Burlingame (1003).
Maakonna pindala on 1863 km². Veepindala on 41 km²
Sotsiaaldemokraatlik Partei

Sotsiaaldemokraatlik Partei on partei mitmes riigis:
Shawnee maakond

Shawnee maakond on maakond Ameerika Ühendriikides Kansase osariigi kirdeosas.
2010. aastal elas maakonnas 178 941 inimest. Maakonna keskus ja suurim linn on Topeka (128 188 elanikku). Suuremad asulad on veel Silver Lake (1446) ja Auburn (1234).
Maakonna pindala on 1441 km². Veepindala on 17 km²
Cartignano

Cartignano on vald Itaalias Piemonte maakonnas Cuneo provintsis.
Cartignano kõrgus merepinnast on 704 meetrit. Asustus­tihedus on keskmiselt inimest ruutkilomeetri kohta.
Cartignano piirneb järgmiste omavalitsusüksustega: Dronero, Melle, Roccabruna, San Damiano Macra.
Cartignano halduspiirides asuvad järgmised asulad: Biancera, Chiabriera, Chiaudieres, Cogno, Copetto, Galliana, Gordan, Mittante, Pradelmezzo, San Bernardo, Saretto, Sperone, Ugo.
Melle (Itaalia)

Melle on vald Itaalias Piemonte maakonnas Cuneo provintsis.
Melle kõrgus merepinnast on 646 meetrit. Asustus­tihedus on keskmiselt inimest ruutkilomeetri kohta.
Melle piirneb järgmiste omavalitsusüksustega: Brossasco, Cartignano, Frassino, Roccabruna, San Damiano Macra, Valmala.
Canosio

Canosio on vald Itaalias Piemonte maakonnas Cuneo provintsis.
Canosio kõrgus merepinnast on 1323 meetrit. Asustus­tihedus on keskmiselt 1,6 inimest ruutkilomeetri kohta.
Canosio piirneb järgmiste omavalitsusüksustega: Acceglio, Argentera, Marmora, Pietraporzio, Prazzo, Sambuco.
Canosio halduspiirides asuvad järgmised asulad: Preit.
Läsna mõhnastik

Läsna mõhnastik on mõhnastik Harju maakonnas Kuusalu vallas. Mõhnastik on arvele võetud ürglooduse objektina.
Mõhnastik laiub 3,2 km pikkusel ja 1,2 km laiusel alal, kus esineb mitmeid mõhnasid ja oose. Ooside suhteline kõrgus on 20–25 m. Mõhnade suhteline kõrgus on 10–20 m. Mõhnastikus esineb mitmeid termokarstilise päritoluga järve.
Piiskopkond

Piiskopkond ehk diötsees (ladina keeles "diœcesis", kreeka keeles "dioikesis", "eparhia") on kiriku haldusüksus - kiriklik võimuala, ühe piiskopi jurisdiktsiooni all olev territoorium ja kogudused.
Piiskopkonna ilmaliku võimu ala, peapiiskopile alluv maavaldus (lään) oli stift. 
Saksa-Rooma keisririigis valitsesid vürst-piiskopid kiriklikke diötseese ja ilmalikke vürstkondi ning olid esindatud Saksa-Rooma riigipäeval.
Brondello

Brondello on vald Itaalias Piemonte maakonnas Cuneo provintsis.
Brondello kõrgus merepinnast on 467 meetrit. Asustus­tihedus on keskmiselt inimest ruutkilomeetri kohta.
Brondello piirneb järgmiste omavalitsusüksustega: Isasca, Martiniana Po, Pagno, Revello, Venasca.
Jacksoni maakond (Kansas)

Jacksoni maakond on maakond Ameerika Ühendriikides Kansase osariigi kirdeosas.
2010. aastal elas maakonnas 13 462 inimest. Maakonna keskus ja suurim linn on Holton (3345 elanikku). Suuremad asulad on veel Hoyt (587) ja Mayetta (342).
Maakonna pindala on 1704 km². Veepindala on 6 km².
Ajalugu.
Jacksoni maakond moodustati 11. veebruaril 1859. Maakond on saanud nime seitsmenda USA presidendi Andrew Jacksoni järgi.
Lükati paljand

Lükati paljand (ka: "Kose-Lükati paljand") on paljand Pirita jõe ürgorus Tallinnas. Paljand on arvele võetud ürglooduse objektina.
Bosia

Bosia on vald Itaalias Piemonte maakonnas Cuneo provintsis.
Bosia kõrgus merepinnast on 484 meetrit. Asustus­tihedus on keskmiselt inimest ruutkilomeetri kohta.
Bosia piirneb järgmiste omavalitsusüksustega: Borgomale, Castino, Cortemilia, Cravanzana, Lequio Berria, Torre Bormida.
Borgomale

Borgomale on vald Itaalias Piemonte maakonnas Cuneo provintsis.
Borgomale kõrgus merepinnast on 471 meetrit. Asustus­tihedus on keskmiselt inimest ruutkilomeetri kohta.
Borgomale piirneb järgmiste omavalitsusüksustega: Alba, Benevello, Bosia, Castino, Lequio Berria, Trezzo Tinella.
Lüütre oru paljand

Lüütre oru paljand on paljand Lüütre oja ääres kaitsealuses Lüütre orus. See asub halduslikult Viljandi maakonnas Mulgi vallas Sarja külas. Paljand on arvele võetud ürglooduse objektina.
Jeffersoni maakond (Kansas)

Jeffersoni maakond on maakond Ameerika Ühendriikides Kansase osariigi kirdeosas.
2010. aastal elas maakonnas 19 126 inimest. Maakonna keskus on Oskaloosa (1127 elanikku) ja suurim linn on Valley Falls (1190 elanikku). Suuremad asulad on veel Perry (884) ja McLouth (832).
Maakonna pindala on 1442 km². Veepindala on 54 km².
Ajalugu.
Jeffersoni maakond moodustati 25. augustil 1855 ja see on üks 33 algsest maakonnast Kansases. Maakond on saanud nime kolmanda USA presidendi Thomas Jeffersoni järgi.
Bonvicino

Bonvicino on vald Itaalias Piemonte maakonnas Cuneo provintsis.
Bonvicino kõrgus merepinnast on 502 meetrit. Asustus­tihedus on keskmiselt inimest ruutkilomeetri kohta.
Bonvicino piirneb järgmiste omavalitsusüksustega: Belvedere Langhe, Bossolasco, Dogliani, Murazzano, Somano.
Maasi paljand

Maasi paljand on paljand endises paemurrus (Maasi murd), halduslikult Saare maakonnas Saaremaa vallas. Paljand on arvele võetud ürglooduse objektina.
Paljand on (koos Maasi puurauguga) Jaagarahu lademe Maasi kihtide stratotüüp.
Maasi paemurd on kinnikasvav paemurd, kus paas paljandub ligi saja meetri pikkusel lõigul. Aastal 2015 oli paljandi kõrgus 0,67 meetrit. Paljandi ülemises otsas paljandub kollakas dolomiit, selle all on 20 cm savikamaid vahekihte, nende all hallika dolomiidi kiht ja kõige all taas kollakas dolomiit.
Atchisoni maakond (Kansas)

Atchisoni maakond on maakond Ameerika Ühendriikides Kansase osariigi kirdeosas.
2010. aastal elas maakonnas 16 294 inimest. Maakonna keskus ja suurim linn on Atchison (10 154 elanikku). Suuremad asulad on veel Effingham (580) ja Lancaster (295).
Maakonna pindala on 1127 km². Veepindala on 7 km²
Maimu koobas

Maimu koobas (ka: "Mäkiste Põrguhaud, Mägiste Põrguhaud") on koobas Viljandi maakonnas Mulgi vallas Allaste külas. Koobas ja selle seinte paljandid on arvele võetud ürglooduse objektidena. 
Koopas paljandub keskdevoni ladestiku Aruküla lademe Tarvastu kihistik.
Sisetakistus

Sisetakistus on elektrienergia allika, näiteks keemilise vooluallika iseenda takistus laengukandjate liikumisele ehk elektrivoolule. Sisetakistus on määratav allika sisepingelangu ja koormusvoolu jagatisena.
Alalisvooluahelas on elektriallika klemmipinge (positiivse ja negatiivse elektroodi vaheline pinge)
formula_1
kus "E" on allika elektromotoorjõud, "I" ‒ koormusvool ja "R"s ‒ allika sisetakistus.
Seega sisetakistus
formula_2
Näiteks kui patarei elektromotoorjõud ehk avaahelapinge, s.o pinge koormata olekus "E" = 9 V ja koormusvoolu "I" = 0,1 A korral langeb pinge väärtuseni "U" = 8,5 V, siis patarei sisetakistus selle koormusvoolu juures "R"s = (9 ‒ 8,5)/0,1 = 5 Ω.
Mida väiksem on sisetakistus, seda väiksem pingelang "IR"s allikal tekib ning seda vähem langeb allika koormamisel tema klemmipinge. Vastavalt väheneb ka allikasisene võimsuskadu. Seega on elektrienergia allika kasutegur seda parem, mida väiksem on tema sisetakistus.
Putuklevi

Putuklevi ehk entomohoorne levi ehk entomohooria on eoste vms leviste levik putukate abil.
Maioru allikaoja

Maioru allikaoja on Maiorus voolav oja; halduslikult Tartu maakonnas Elva vallas. Oja on koos Maioruga arvele võetud ürglooduse objektidena.
Tondiraba meteoriidijälg

Tondiraba meteoriidijälg (ka: "Lasnamäe meteoriidijälg") asub Tallinnas Lasnamäe linnaosa Tondiraba asumis. 
Meteoriidijälg kujutab endast umbes 22900 eKr langenud meteoriidi tekitatud löögijälge Kesk-Ordoviitsiumi Väo kihistu lubjakivist aluspõhjal. Löögijälg on kuni 5 cm sügav ja 20x30 cm suurune. Löögijäljest lähtuvad 1,3–2 meetri pikkused radiaalsed lõhed.
Meteoriidijälg on arvele võetud ürglooduse objektina. Meteoriidijälg on praegu kaetud täitepinnasega, jälje asukoht on tähistatud viitadega ehituspoe Bauhaus ees muruplatsil.
Meteoriidijälje teemaga seotult on saanud nime ümbruses asuvad tänavad Taevakivi ja Tähesaju tee, samuti ärilinnak Tähesaju City ning Sabatähe bussipeatus.
Kerli Kivilaan

Kerli Kivilaan (sündinud 15. detsembril 1992) on eesti laulja.
Haridus.
Kerli Kivilaan on üles kasvanud Viljandis ning 2008. aastal lõpetanud Viljandi Muusikakooli.
Ta on õppinud Tartu Ülikoolis riigiteadusi ning töötab tarkvaraettevõttes Scoro ärianalüütikuna.
Muusikakarjäär.
Aastatel 2013–2016 oli ta ansambli Põhja-Tallinn liige. Pärast seda on Kivilaan andnud välja mitu soolosinglit ning esinenud ühise ansamblina koos laulja Norman Salumäega.
Ta on osalenud saates "Laulukarussell" (2004 ja 2006). 2009. aastal pääses ta saates "Eesti otsib superstaari" viimasesse stuudiovooru, kuid jäi napilt finaalist välja.
2019. aastal osales ta Eesti Laulu konkursil looga "Cold Love", mille kaasautorid on muusikud Egert Milder ja Andres Kõpper. Lugu pääses Saku Suurhallis toimunud finaalkontserdile, kus saavutas 9. koha.
2022. aastal liitus ta ansambliga Vanilla Ninja.
Isiklikku.
Tema elukaaslane on muusik Karl-Erik Taukar.
Tema vanem õde on Triinu Kivilaan, kes on laulnud ansamblis Vanilla Ninja.
Mihkli Salumäe lookarstiala

Mihkli Salumäe lookarstiala on karstiala Mihkli Salumäe laeosas; halduslikult Pärnu maakonnas Lääneranna vallas. Karstiala on arvele võetud ürglooduse objektina.
Moe paemurd

Moe paemurd on endine paemurd ja ühtlasi paljand Moe piiritustehase lähedal, halduslikult Lääne-Viru maakonnas Tapa vallas. Paljand on arvele võetud ürglooduse objektina.
Paljand on Pirgu lademe Moe kihistu stratotüüp.
Paemurd on hävinud ja selle seinad mattunud, ent neile kuhjunud olmeprahi kihtide all on säilinud meetri kõrgused paeseinad.
Mõdriku-Roela oos

Mõdriku-Roela oos (ka: "Mõdriku-Kulina oos") on oos ehk vallseljak Lääne-Viru maakonnas Vinni vallas. Oos on arvele võetud ürglooduse objektina. Oosi kaitstakse Mõdriku-Roela maastikukaitseala koosseisus.
Oos on Eesti pikim oos. Oos algab Mõdrikult, kulgeb mööda põllumaid Roelani. Sealt edasi võib oosi märgata juba Rakvere–Tartu maantee äärest, mis liigub Muugani välja. 
Oos on 19,5 km pikk ja kaetud osaliselt metsaga, aga esineb ka lagedat. Roela aladel on oosile loodud matka- ja suusarajad. Oos asub Vinni valla territooriumil.
Mõnuste paemurd

Mõnuste paemurd on endine paemurd ja ühtlasi paljand Harju maakonnas Saue vallas Mõnuste külas. Paljand on arvele võetud ürglooduse objektina.
Paljandi läbilõiget loetakse Nabala lademe Saunja kihistu stratotüübiks.
Ülemises osas paljandub meetri ulatuses Kõrgessaare kihistu lubjakivi. Allpool paljandub 85 cm ulatuses Saunja kihistu lubjakivi, seejärel on sein mattunud rusukalde alla. Varem on seal Saunja kihistu kivimid paljandunud rohkem kui kolme meetri paksuselt, sealhulgas allpool ka nüüdseks mattunud poorne dolomiit.
Mõra jõeoru paljandid

Mõra jõeoru paljandid (ka: "Mõra paljandid") on paljandid Mõra jõe orus, halduslikult Taru maakonnas Kastre vallas. Paljandid on arvele võetud ürglooduse objektina.
Esinduslikumaid paljandeid on vähemalt 19. Paljandisse nr 8 on moodustunud Age koobas.
Age koobas

Age koobas on koobas Mõra jõe oru ühes paljandis; halduslikult Tartu maakonnas Kastre vallas. Koobas on arvele võetud ürglooduse objektina.
Mäekalda paljand

Mäekalda paljand on paljand Tallinnas Lasnamäe linnaosas paekaldas, Laagna tee ääres. Paljand on arvele võetud ürglooduse objektina ja see on Lasnamäe lademe laiendatud stratotüübiks.
Kokku paljandub seal ligi 20 meetrit erinevaid kihte. Paljandi ülemised pool meetrit moodustavad Uhaku lademe Kõrgekalda kihistu savikad lainjad lubjakivid, selle all on 8,45 meetrit Lasnamäe lademe lubjakive. Nende all on 46 cm Aseri lademe rauda sisaldavate ooididega lubjakivi. Veel allpool on 95 cm Loobu kihistu glaukoniitlubjakivi. Selle all on 40 cm Pakri kihistu liiva sisaldavat lubjakivi, veel allpool 2,5 meetrit Volhovi lademe glaukoniitlubjakivi. Selle all on Billingeni lademe dolomiidistunud lubjakivi. Sellele järgneb Leetse kihistuu glaukoniitliivakivi. Allpool on 25 cm Varangu kihistu savikat argilliiti. Paljandi alumise osa moodustab Türisalu kihistu argilliit.
Mäekalda-Liivoja paljand

Mäekalda-Liivoja paljand on paljand Tallinnas Lasnamäe linnaosas Kadrioru kaguosas Mäekalda teesüvendi juures, kus oli endine loomaaed. Paljand on arvele võetud ürglooduse objektina.
Ayumi Morita

Ayumi Morita (森田 あゆみ, Morita Ayumi; sündinud 11. märtsil 1990 Ōtas) on Jaapani naistennisist. 
Austraalia lahtistel meistrivõistlustel on ta jõudnud 2 korda 3. ringi (2011 ja 2013).
WTA edetabelis on ta kõrgeim koht olnud 40. (3. oktoober 2011).
Ta on 163 cm pikk ja kaalub 55 kg.
Mäetaguse oos

Alutaguse oos on oos Jõhvi kõrgustikul; halduslikult Ida-Viru maakonnas Alutaguse vallas. Oos on arvele võetud ürglooduse objektina.
Männikvälja mõhnastik

Männikvälja mõhnastik on suurim Pandivere kõrgustiku mõhnastik; halduslikult Lääne-Viru maakonnas Vinni vallas. Mõhnastik on arvele võetud ürglooduse objektina.
Mõhnastiku pikkus on 7 km ja laius 2–3 km. Seda läbivad Kunda ja Voore jõgi. Mõhnastiku moodustavad varieeruva suuruse ja kõrgusega künkad, vallid ning lohud, mis on enamasti lääne–idasuunalised. Mõhnastiku suurim absoluutne kõrgus on 94,6 m, suhtelised kõrgused ei ületa 25 m.
Mündi paemurd

Mündi paemurd (ka "Mündi murd") on endine paemurd ja ühtlasi paljand Järva maakonnas Paide linnas Mündi külas. Paljand on arvele võetud ürglooduse objektina.
Paemurrust murtud kive on sajandeid kasutatud Paide linna ehituseks.
Sulev Kõks

Sulev Kõks (sündinud 20. jaanuaril 1971) on eesti füsioloog, Tartu Ülikooli arstiteaduskonna füsioloogilise genoomika professor ja füsioloogia vanemteadur. 
Kõks on osalenud Tartusse siirdemeditsiinikeskuse rajamisel. Enam on ta aga avaliku tähelepanu alla sattunud seoses Andrus Veerpalu kasvuhormooni mõõtmise juhtumiga, kui ta osales Veerpalu kaitsjate meeskonnas.
Kõks on üks transgeense lehma projekti eestvedaja.
2014. aastal nimetati Sulev Kõks Vietnami Hue meditsiini- ja farmaatsiaülikooli külalisprofessoriks, et tunnustada Tartu Ülikooli teadlaste pikaajalist teaduskoostööd vietnamlastega.
Sulev Kõks on teadaolevalt esimene eestlane, kelle kogu genoomne DNA on järjestatud.
Augustis 2018 asus Kõks koos perega elama Austraaliasse Perthi linna.
Napa paljand

Napa paljand on paljand Purtse jõe vasakul kaldal; halduslikult Ida-Viru maakonnas Lüganuse vallas. Paljand on arvele võetud ürglooduse objektina.
Paljand on Kunda lademe Napa kihistiku stratotüüp.
Varem olevat seal paljandunud 3,15 meetri ulatuses Napa kihistiku halli savikat suure rauasisaldusega ooide sisaldavat lubjakivi. Praegu paljandub Napa veskist 200 meetrit allavoolu 2 meetrit lubjakive, millest alumise osa moodustab Napa kihistik.
Neeruti mäed

Neeruti mäed (nimetatud ka "Neeruti oosid") on kõrgendikud Lääne-Viru maakonnas Kadrina vallas. Mäed on arvele võetud ürglooduse objektina.
Kõrgendikud koosnevad radiaalsetest oosidest ja oosilohkudest; ooside vahel on mitmed järved. Absoluutsed kõrgused ulatuvad oosi lagedel 126 m-ni, suhtelised kõrgused jäävad vahemikku 25–30 m.
Mitmetel tähelepanuväärsematel oosidel on oma nimed: Riistamägi, Tammemägi, Valgeristi mägi, Sadulamägi, Linnamägi, Tornimägi, Kuresöödi mägi ja Mustakatku mägi.
Nelijärve mäed

Nelijärve mäed on oosid Neitla-Aegviidu oosistikus; halduslikult Harju maakonnas Anija vallas. Oosid on arvele võetud ürglooduse objektina. 
Ooside vahel asuvad Nelijärve järved.
Nõmme liivik (Viljandimaa)

Nõmme liivik on liivik Viljandi maakonnas Viljandi vallas. Liivik on arvele võetud ürglooduse objektina.
Liivik on künkliku reljeefiga ja valdavalt metsastunud.
Odalätsi luited

Odalätsi luited (ka Odalätsi luitestik) on luited Saare maakonnas Saaremaa vallas. Luited on arvele võetud ürglooduse objektina. Luiteid kaitstakse Odalätsi maastikukaitseala koosseisus.
Paadla murd

Paadla murd on endine kivimurd ja ühtlasi ka paljand Saare maakonnas Paevere külas. Paljand on arvele võetud ürglooduse objektina.
Paljandil tehtud puurauk on Paadla lademe stratotüüp.
Niini Loona

Niini Loona (aastani 1935 Antonina Romanova, aastast 1940 Niini Lind; 27. november 1903 Tallinn – 31. märts 1992 Stockholm) oli eesti laulja (dramaatiline sopran) ja näitleja.
Ta lõpetas aastal 1921 Tallinna Vene gümnaasiumi, õppis aastatel 1921–1924 Tallinna Konservatooriumis (Emmeline Hellmanni lauluklassis).
Ta oli aastatel 1923–1935 teatris Estonia koorilauljaks, aastast 1935 oli ta samas teatris solistiks. Lisaks tegutses ta kirikulauljana.
Aastal 1944 põgenes ta Saksamaale, osales aastast 1945 Eesti Rahvusteatris Schwarzenbekis. Asus aastal 1947 Rootsi, esines Stockholmi eesti teatrites. 
Ta on maetud Stockholmi Metsakalmistule. 
Isiklikku.
Ta oli abielus näitleja, lavastaja ja tantsija Valentin Linnuga; tema õde oli laulja ja näitleja Valentine Kask.
Pahnimäe allikajärvik

Pahnimäe allikajärvik on allikatoiteline väike järv (järvik) Lääne-Viru maakonnas Haljala vallas. Veekogu on arvele võetud ürglooduse objektina.
Veekogu pikkus on 40 m ja laius 7–30 m, sügavus u 0,5 m. Veekogust voolab välja oja.
Valentine Kask

Valentine Kask (aastani 1921 Valentine Romanova, aastatel 1921–1927 Valentine Veem; 22. veebruar 1899 Tallinn – 30. märts 1974 Stockholm) oli eesti laulja (metsosopran) ja näitleja.
Ta lõpetas aastal 1918 Tallinna Linna I Tütarlaste Gümnaasiumi. Laulmist õppis ta aastatel 1919–1923 Tallinna Kõrgemas Muusikakoolis (Emmeline Hellmanni klassis). Ta on täiendanud end Roomas ja on õppinud ka Draamastuudio teatrikoolis (ei lõpetanud).
Ta oli aastatel 1923–1933 Estonia teatri solist, hiljem esines külalisena. Aastatel 1941–1944 mängis ta Draamateatris, peamiselt saksakeelsetes lavastustes.
Põgenes aastal 1944 Saksamaale, elas aastast 1945 Rootsis. Esines ka oratooriumi- ja meeleolulauljana. 
Ta on maetud Stockholmi Metsakalmistule. 
Isiklikku.
Tema õde oli laulja ja näitleja Niini Loona.
Paistu põrguoru paljand

Paistu põrgu paljand (ka: "Paistu põrguoru paljand") on kaitsealune paljand Paistu ürgorus Viljandi maakonnas Viljandi vallas. Paljand on arvele võetud ürglooduse objektina.
Paljand asub Paistu põrgu (koobas) kohal.
Peale selle paljandi asub Paistu ürgorus veel mitu tähelepanuväärset paljandit (Paistu paljandid).
Paljandi jalamil avanevad Paistu põrguoru allikad.
Eysin

Eysin on 2012. aastal alustatud omaloomingulise uusfolkmuusika ja tumeda džässi projekt. 
Koosseisu kuuluvad Silvi Pilt, Pille Piir, Erki Jansen jt.
Valentin Lind

Valentin Lind (15. oktoober 1909 Valga – 25. märts 1980 Stockholm) oli eesti näitleja, tantsija ja lavastaja.
Ta lõpetas aastal 1926 Tartus Hugo Treffneri Gümnaasiumi. Tantsu õppis ta Robert Roodi juures.
Ta töötas aastatel 1928–1933 teatris Vanemuine ja aastatel 1933–1944 teatris Estonia, olles viimases ka liikumisjuhiks ja tantsuseadjaks.
Põgenes aastal 1944 Saksamaale, oli aastal 1945 Schwarzenbekis (ja hiljem Oldenburgis) Eesti Rahvusteatri asutajaid. Elas aastast 1948 Rootsis, võttis elu lõpuni osa Stockholmi Eesti Teatri tegevusest. Ta on avaldanud tantsuteoreetilisi kirjutisi. 
Ta on maetud Stockholmi Metsakalmistule. 
Isiklikku.
Tema abikaasa oli laulja ja näitleja Niini Loona.
Wilhelm Ludwig Wekhrlin

Wilhelm Ludwig Wekhrlin, ka Weckerlin, õieti "Weckherlin" (7. juuli 1739 Botnang – 24. november 1792 Ansbach) oli saksa ajakirjanik ja kirjanik. 
Ta õppis Tübingenis õigusteadust. Töötas Ludwigsburgis kirjutajana. 
Ta kirjutas Voltaire'i ja entsüklopedistide vaimus publitsistikat, mille pärast ta saadeti Viinist ja hiljem Augsburgist välja. Ta astus välja trükivabaduse eest ja vastustas riigivõimu meelevalda. 
Väära, tõenäoliselt Wekhrlinsi enda väidetel põhineva informatsiooni, et ta olevat 1757–1766 olnud Straßburgis ja Pariisis koduõpetaja ("Hofmeister") ning Voltaire'i erasekretär, andsid biograafid edasi kuni 20. sajandini. Selle asemel peetakse kindlaks, et ta töötas 1757–1766 Lidwigsburgis oma võõrasisa, kirjutaja Martin Heuglini abilisena. Seejärel asus ta elama Viini, kus ta töötas Prantsusmaa saadiku kirjutaja ja kaastöölisena. Aastal 1772 hakkas ta toimetama kaks korda nädalas ilmuvat ajalehte Wiener Diarium, mis oli keisrikojale lähedane. Rööbiti sellega kirjutas ja levitas Wekhrlin käsikirjalisi ajalehti, milles ta levitas anekdoote keisrikojast, pikantsusi ja õukonnaklatši – see oli bulvariajakirjanduse eelkäija. Käsikirjaline vorm võimaldas Wekhrlinil mööda minna trükitoodete tsensuurist. 
Aastal 1773 vahistati Wekhrlin kui käsikirjaliste ajalehtede autor. Ta saadeti Habsburgide valdustest välja. Pärast lühiajalist viibimist Regensburgis pöördus ta salaja Viini tagasi ning astus seal Prantsusmaa saatkonna teenistusse (oli saadiku kirjutaja ning abiline). Pärast uut vahistamist spiooniloo pärast võeti Wekhrlin keisrinna Maria Theresia diplomaatilisse salateenistusse. Et aga Wekhrlinist nuhina suuremat kasu polnud, käskis keisrinna 1776 talle tema teenete eest tasuda ning ta Austriast välja saata. Kevadel 1776 asus Wekhrlin elama Augsburgi. Augsburgi ametibürgermeister Johann Baptist von Rehlingen saatis ta selle teose pärast kevadel 1777 linnast välja.
Ta kirjutas satiiri ja jutustusi ("Anselmus Rabiosus' Reise durch Ober-Deutschland", 1778). 
Ta toimetas väljaandeid "Chronologen", 12 köidet, 1779–1781) ja "Das Graue Ungeheuer" (12 köidet, 1784–1787).
Bernhard Laipman

Bernhard Laipman (ka Laipmann; 2. veebruar 1865 Araste – 29. jaanuar 1906 Vigalas) oli Eestimaa talupoeg, kelle hukkasid karistussalklased.
Elulugu.
Suhteliselt hea haridusega Bernhard Laipman kujunes Paiba talu peremehena üheks Vigala seltsielu juhttegelaseks. Tema algatusel koostati 1905. aastal talumeeste märgukiri Vigala mõisnikule Bernhard Uexküllile, ta võttis osa Tartu aulakoosolekust. Kindral Vladimir Bezobrazovi karistussalk vangistas Laipmani. Koos Madis Lensmanni ja Anton Kolumbusega lasti ta Vigala vallamajast kilomeetri kaugusel Hansu talu koplis maha. Laipmann maeti Vigala kalmistule.
Kohe pärast Laipmani surma läks rahva hulgas liikvele legend (dokumendid seda ei kinnita), et talle määrati peksukaristus, kuid tema kui vaba mees keeldus häbistavast ihunuhtlusest ning valis surma. Seda motiivi on kasutanud Aino Kallas novellis "Bernhard Riives". Filmi "Jõulud Vigalas" (režissöör Mark Soosaar) peategelaseks on samuti Laipman, Haapsallu on püstitatud Bernhard Laipmani monument.
Isiklikku.
Tema vend oli kunstnik Ants Laikmaa. Tema poeg oli Vabadusristi kavaler sõjaväearst Aleksander Laipman.
Silmaallika soo

Silmaallika soo on allikasoo Hiiu maakonnas Hiiumaa vallas. Soo on arvele võetud ürglooduse objektina.
Soo läbimõõt on kuni 100 m ja see ümbritseb Palade Silmaallikat. Soos kasvab palju käpalisi.
Papiorg

Papiorg on ürgorg Sakala kõrgustiku põhjaosas, Viljandi maakonnas Põhja-Sakala vallas. Org on arvele võetud ürglooduse objektina ja seda kaitstakse Papioru maastikukaitseala koosseisus.
Oru ülemjooks on järsuveeruline ja üle 10 m sügav sälkorg, allapoole muutuvad oru veerud laugemaks selle servale on ehitatud eramud. Orus ja oru põhjaveerul kasvab kuuse-segamets, oru põhjas voolab Papioru oja.
Paunküla mäed

Paunküla mäed on oosid Harju maakonnas Kose vallas. Mäed on arvele võetud ürglooduse objektina. Oose kaitstakse Paunküla maastikukaitseala koosseisus.
Oosid on loode-kagusuunalised ja järskude nõlvadega (30°). Ooside vahel on sügavaid (üle 10 m) termokarstilisi nõgusid, milles on moodustunud järvi.
Sumneri maakond

Sumneri maakond ("Sumner County") on maakond USA-s Tennessee osariigis.
Maakonna halduskeskus on Gallatin ja suurim linn Hendersonville.
Maakonna pindala on 1406 km². Veepindala on 36 km².
Elanike arv oli 2010. aasta rahvaloenduse järgi 160 645. Aastal 2000 oli elanike arv 130 449.
Ajalugu.
Sumneri maakond moodustati 18. novembril 1786. aastal Davidsoni maakonna osast. Maakond on saanud nime Ameerika iseseisvussõja brigaadikindrali Jethro Sumneri järgi.
Butleri maakond

Butleri maakond on maakond mitmes Ameerika Ühendriikide osariigis:
Peetri tunnelkoobas

Peetri tunnelkoobas on tehiskoobas Harju maakonnas Saue vallas Kiia külas. Koobas on arvele võetud ürglooduse objektina.
Koobas on osa Peeter Suure merekindluse kaitsesüsteemist. Koopa suu on umbes 3 m lai ja 3 m kõrge ning samade mõõtmetega on 15 m pikkune maa-alune käik. 
Koopa paljandid (nimetatud ka "Peetri kõvikuks") on Peetri kihistiku stratotüübid.
Šahti ülemises osas paljandub 35 cm Haljala lademe helehalli lubjakivi. Sellele järgneb hele- kuni kollakashall savikas lubjakivi, milles on kukersiidi vahekihte ja läätsesid, seejärel samasuguste vahekihtidega puhtam helehall lubjakivi, milles esinevad tuhmkollased savikama lubjakivi vahekihid. Mõlemad osad kuuluvad Peetri kihistikku. Nende all on Maidla kihistikku kuuluvad helehalli lubjakivi kihid, milles kukersiiti on harva ja selle kihid on õhukesed. Nende all šahti alumises osas asuvad kahvatud tuhmkollakashalli paksukihilise puhta lubjakivi kihid vaheldumisi helehalli keskmisekihilise savika lubjakiviga.
Pikavere-Ura karstihäil

Pikavere-Ura karstihäil (ka: "Ura karst") on karstiala Pärnu maakonnas Lääneranna vallas. Karstiala on arvele võetud ürglooduse objektina. Karstiala kaitstakse Ura maastikukaitseala koosseisus.
Atla jõe kaldaastang

Atla jõe kaldaastang (ka: "Pirgu jõe kaldaastang" või "Pirgu Möldri paljand") on Atla jõe kaldal olev astang ja ühtlasi paljand; halduslikult Rapla maakonnas Rapla vallas Pirgu ja Seli asula vahel. Paljand on arvele võetud ürglooduse objektina. See on Pirgu lademe stratotüübiks.
Varem paljandusid astangus Pirgu lademe kivimid kolme meetri ulatuses. Tänapäeval on paljand peaaegu täielikult kinni kasvanud ja paas paljandub vaid 30 cm ulatuses.
Lee Hsien Loong

Lee Hsien Loong (hiina keeles 李顯龍 / 李显龙 Lǐ Xiǎnlóng; sündinud 10. veebruaril 1952) on Singapuri poliitik, kes oli 12. augustist 2004 kuni 15. maini 2024 Singapuri peaminister.
Lee Hsien Loong on Singapuri esimese peaministri Lee Kuan Yew' poeg. Ta õppis Cambridge'i ülikoolis matemaatikat ja informaatikat ning sai hiljem Harvardi ülikooli Kennedy juhtimiskoolist magistrikraadi avaliku halduse alal. Enne poliitikasse siirdumist teenis ta armees ja läks erru brigaadikindrali auastmes.
Ta on alates 2004. aastast Rahvaaktsiooni Partei peasekretär.
Lee Hsien Loong kuulub 1984. aastast Singapuri parlamenti. Aastast 1990 kuni peaministriks saamiseni oli ta asepeaminister. Aastatel 2001–2007 oli ta ühtlasi rahandusminister. Ta on olnud ka kaubandus- ja tööstusministri ning kaitseministri ametis.
Okil Okilov

Okil Okilov (tadžiki keeles Оқил Оқилов; sündinud 2. veebruaril 1944 Leninabadis) on Tadžikistani poliitik.
Ta oli 20. detsembrist 1999 kuni 23. novembrini 2013 Tadžikistani peaminister.
Tammuna piirivalvelinnak

Tammuna piirivalvelinnak oli endine Nõukogude Liidu piirivalvele, NSV Liidu Ministrite Nõukogu j.a. Riikliku Julgeoleku Komitee Piirivalvevägede Valitsuse Punalipulise Balti piirivalveringkonna Eesti NSV-s 11. piirivalvesalga teenistusterritooriumile kuulunud, kapten Aleksandr Lošmanovi nimelise 13. piirivalvekordoni sõjaväelinnak Saaremaal Sõrve poolsaarel.
Uus kordonihoone ja teised hooned ehitati 1985. aastal, linnakus asusid kasarmu- ja majandushoone, elamu, juurvilja- ning kütusehoidla, garaaž-töökoda ja veel pisemaid hooneid.
Disanayaka Mudiyanselage Jayaratne

Disanayaka Mudiyanselage Jayaratne (4. juunil 1931 Colombo – 19. november 2019 Kandy) oli Sri Lanka poliitik, kes oli 21. aprillist 2010 kuni 9. jaanuarini 2015 Sri Lanka peaminister.
Ta oli Sri Lanka Vabaduspartei asutajaliige. Ta oli parlamendi liige aastatel 1970–1977 ja taas 1989. aastast. Ta on olnud põllumajandus- ja kommunikatsiooniminister.
Mir Hazar Khan Khoso

Mir Hazar Khan Khoso (30. september 1929 – 26. juuni 2021) oli Pakistani poliitik ja jurist.
25. märtsist kuni 5. juunini 2013 oli ta Pakistani peaministri kohusetäitja.
Ta on lõpetanud Karachi ülikooli õigusteaduse alal ja töötas varem kohtunikuna.
Mýkonos

Mýkonos (kreeka keeles Μύκονος) [ˈmikonos] on Kreeka saar Egeuse meres Küklaadide saarestikus Tínose, Sýrose, Párose ja Náxose saare vahel.
Saare peamine majandusharu on välisturism.
Khil Rāj Regmī

Khil Rāj Regmī (sündinud 31. mail 1949) on Nepali poliitik.
Ta oli 14. märtsist 2013 kuni 11. veebruarini 2014 Nepali peaminister.
Ta on alates 2011. aastast Nepali ülemkohtu esimees.
‘Alī Zīdān

‘Alī Zīdān (araabia keeles علي زيدان; sündinud 15. detsembril 1950) on Liibüa poliitik, kes oli 14. novembrist 2012 11. märtsini 2014 Liibüa peaminister.
11. märtsil 2014 avaldas parlament Zīdānile umbusaldust seoses poliitilise kriisiga, mille käigus olid mässulised relvarühmitused haaranud oma kontrolli alla mitmed riigi sadamad. Umbusalduse otseseks ajendiks sai Liibüa mereväe suutmatus takistada ühe kütusetankeri lahkumist mässuliste kontrollitud sadamast. Liibüa peaprokurör keelas Zīdānil riigist lahkumise, sest teda kahtlustati ka rahaliste vahendite väärkasutamises. Vaatamata sellele lahkus Zīdān juba samal päeval Liibüast.
Pinocchio seiklused

"Pinocchio seiklused" (itaalia keeles "Le avventure di Pinocchio") on itaalia kirjaniku Carlo Collodi 1883. aastal ilmunud jutustus. 
Teos on ilmunud rohkem kui 240 keeles ja murdes. Raamatut on müüdud üle 80 miljoni eksemplari. 
Jutustusest on aastakümnete vältel loodud palju mugandusi, sealhulgas kuuldemänge, filme, teatri- ja balletilavastusi. 
Vene kirjanik Aleksei Tolstoi kirjutas selle põhjal lasteraamatu "Kuldvõtmeke ehk Buratino seiklused" (1936). 
"Pinocchio seikluste" põhjal on tehtud palju filme, tuntuim neist Walt Disney 1940. aastal valminud täispikk animafilm "Pinocchio".
Najīb Mīqātī

Najīb Mīqātī (araabia keeles نجيب ميقاتي; sündinud 24. novembril 1955 Tripolis) on Liibanoni poliitik, alates 31. oktoobrist 2022 presidendi kohusetäitja, 19. aprillist kuni 19. juulini 2005, 13. juunist 2011 kuni 15. veebruarini 2014 ja uuesti alates 10. septembrist 2021 kuni 8. veebruarini 2025 Liibanoni peaminister. 
Ta lõpetas Beiruti Ameerika ülikooli ärijuhtimise alal ja tegeles ettevõtlusega telekommunikatsiooni alal. 
Alates 2000. aastast kuulub ta parlamenti.
Märtsis 2013 astus ta ametist tagasi, kuid täitis peaministri ülesandeid kuni uue valitsuse moodustamiseni veebruaris 2014.
Dioncounda Traoré

Dioncounda Traoré (sündinud 23. veebruaril 1942) on Mali poliitik.
Alates 3. septembrist 2007 on ta Mali parlamendi esimees. 
12. aprillist 2012 kuni 4. septembrini 2013 oli ta Mali presidendi kohusetäitja.
Diango Cissoko

Diango Cissoko (ka Django Sissoko; 1948 – 4. aprill 2022) oli Mali poliitik.
Ta oli 11. detsembrist 2012 kuni 5. septembrini 2013 Mali peaministri kohusetäitja.
Ta on olnud ka justiitsminister ja presidendi administratsiooni ülem.
Hun Sen

Hun Sen (khmeeri keeles ហ៊ុន សែន; sündinud 5. augustil 1952 Kâmpóng Chami provintsis) on Kambodža poliitik, kes oli (ühe väikese vaheajaga) 15. jaanuarist 1985 kuni 23. augustini 2023 Kambodža peaminister. Alates 3. aprillist 2024 on ta Kambodža Senati esimees. 
Aastatel 1979–1986 ja 1987–1990 oli ta Kambodža välisminister, aastatel 1981–1985 ühtlasi ka asepeaminister. 
20. juunil 2015 valiti ta valitseva Kambodža Rahvapartei esimeheks. 
Hun Sen on Kambodža ajaloo pikima ametiajaga valitsusjuht (kokku 33 aastat). 22. augusti 2023. aasta seisuga oli Hun Seni valitsemisaeg tänapäeva Aasias pikkuselt teine ja üks pikimaid maailmas.
Eesti-Taani Selts

Eesti-Taani Selts on Eestis 21. novembril 1991 asutatud selts, mis ühendab Taani ning taani keele ja kultuuri vastu huvi tundvaid inimesi. Alates 1999. aastast on selts registreeritud mittetulundusühinguna.
Eesti-Taani Seltsi kontor asub Taani Kultuuri Instituudi ruumides Tallinnas aadressil Vene tänav 14.
Eesti-Taani Ühing

Eesti-Taani Ühing oli 1938. aastal Eestis asutatud ühing.
Ühingu asutasid Voldemar Päts, Paul Johansen ja Juhan Veelma.
Ühingu eesmärk oli eelkõige Eesti ja Taani kultuurisidemete arendamine.
Elki maakond

Elki maakond ("Elk County") on maakond USA-s Pennsylvania osariigis.
Maakonna halduskeskus on Ridgway ja suurim linn St. Marys.
Maakonna pindala on 2155 km². Veepindala on 83 km².
Elanike arv oli 2010. aasta rahvaloenduse järgi 31 946. Aastal 2000 oli elanike arv 35 111.
Ajalugu.
Elki maakond moodustati 18. aprillil 1843 Jeffersoni, Clearfieldi ja McKeani maakonna osadest.
Greenwoodi maakond

Greenwoodi maakond ("Greenwood County") on maakond USA-s Lõuna-Carolina osariigis.
Maakonna halduskeskus on Greenwood.
Maakonna pindala on 1199 km². Veepindala on 18 km².
Elanike arv oli 2010. aasta rahvaloenduse järgi 69 661. Aastal 2000 oli elanike arv 66 271.
Ajalugu.
Greenwoodi maakond moodustati 1897. aastal Abbeville'i ja Edgefieldi maakonna osadest. Maakond on saanud nime maakonna keskuse Greenwoodi järgi.
Pirita jõe org

Pirita jõe org (ka: "Pirita jõeorg") on Pirita jõe org. Mitmed oru lõigud on arvele võetud ürglooduse objektidena. Jõe alamjooksu kaitstakse Pirita jõeoru maastikukaitseala koosseisus.
Kaitseala moodustati 1957. aastal ja selle eesmärgiks on Pirita jõeoru, sealsete terrasside, paljandite ja taimekoosluste kaitse ning tutvustamine. Ala omab ka olulist puhkemajanduslikku tähtsust.
Kaitseala ilmestavad luited ning Pirita jõe ürgoru terrassid, millel kasvavad 150–200 aastased männikud, jõe kaldaile jäävad liigirikkad lehtpuupuistud. Alal kasvab mitmeid kaitstavaid taimi nagu näiteks roosa merikann, aas-karukell, roomav öövilge, laialehine neiuvaip.
Pirita ürgoru teket ja arengut on mõjutanud aluspõhja pinnamood, ala geoloogiline ehitus, maatõus ja Läänemere areng.
Polli mäed

Polli mäed on kõrgendikud Viljandi maakonnas Viljandi vallas. Kõrgendikud on arvele võetud ürglooduse objektina.
Kõrgendikud kujutavad endast Loodi ja Polli orundite vahele jäävat moreenlava, mille pindala on umbes 2 km².
Pukinõmme astang

Pukinõmme astang on astang ja ühtlasi paljand Rapla maakonnas Rapla vallas. Paljand on arvele võetud ürglooduse objektina.
Pusku paemurd

Pusku paemurd on paemurd Lääne maakonnas Pusku külas. Paemurru keskseina idasein on paljandina arvele võetud ürglooduse objektina.
Pähklisaar

Pähklisaar on Laukasoos asuv 2 ha suurune moreenist kõrgendik; halduslikult Tartu maakonnas Luunja vallas. Pähklisaar on arvele võetud ürglooduse objektina.
Pärlijõe org

Pärlijõe org on ürgorg, milles voolab Pärlijõgi; halduslikult Harju maakonnas Kuusalu vallas. Org on arvele võetud ürglooduse objektina. Orgu kaitstakse Lahemaa rahvuspargi koosseisus.
Risti-Palivere oos

Risti-Palivere oos (ka: "Ellamaa-Risti-Palivere oos") on oos Lääne maakonnas Lääne-Nigula vallas Risti ja Palivere asula vahel. Oos on osa Palivere servamoodustiste vööndist. Oos on arvele võetud ürglooduse objektina.
Rongu soo

Rongu soo on soo Pärnu maakonnas Saarde vallas. Soo on arvele võetud ürglooduse objektina. Soo pindala on 1348 ha.
Rutu mäed

Rutu mäed on kõrgendikud Sakala kõrgustikul; halduslikult Viljandi maakonnas Mulgi vallas. Kõrgendikud on arvele võetud ürglooduse objektina. Kõrgendike kõrgeim osa on Rutu mägi.
Ruuna soo

Ruuna soo on soo Pärnu maakonnas Saarde vallas. Soo on arvele võetud ürglooduse objektina. Sood kaitstakse Sookuninga looduskaitseala koosseisus. Soo pindala on 249 ha.
Eesti Ööjooks

 
Eesti Ööjooks on osavõtjate arvult kolmas rahvaspordiüritus Eestis. Tegemist on linnajooksuga, mis toimub pimedal ajal. Üritust korraldatakse alates 2011. aasta juunist.
Ööjooks valiti 2011. aastal Rakvere aasta teoks. Samal aastal pälvis ööjooks konkursil „Lääne-Virumaa aasta tegu“ III koha.
Eesti Ööjooks hõlmab nii poolmaratoni kui ka 10 km ja 4 km distantse. Lisaks toimuvad Mõmmi lastejooksud. Võistelda saavad jooksjad, sörkijad ja käijad. 
Eesti Ööjooksu korraldab MTÜ Rakvere Maraton koostöös Rakvere linna ja toetajatega.
Eesti Ööjooks kuulub Eesti Linnajooksude rahvaspordisarja.
Idee.
Eesti Ööjooksu idee autor ja peakorraldaja on Marko Torm, kes alustas oma unistuse elluviimist 2009. aastal. Idee sai alguse isiklikust kogemusest 2008. aastal, mil ta läbis Helsingis esmakordselt maratoni. Esimene Eesti Ööjooks toimus 2011. aastal. 
Tulemused.
2011 21 km; 10 km 
2012 21,1 km; 10 km 
2013 21 km; 10 km 
2014 10 km; 21,1 km
2015 10 km
2016 10 km; 21,1 km
Vahtlased

Vahtlased ("Cercopidae") on sarnastiivaliste seltsi kuuluv putukate sugukond.
Harry Shein

Harry Shein (ka Harry Šein; 25. jaanuar 1947 Tallinn – 15. aprill 2013) oli Eesti ja Iisraeli arhitekt.
Ta lõpetas 1965. aastal kuldmedaliga Tallinna 21. Keskkooli ja 1970. aastal Eesti NSV Riikliku Kunstiinstituudi arhitektina.
Ta töötas aastatel 1969–1979 arhitektina EKE Projektis. Ta oli aastatel 1973–1979 Eesti Arhitektide Liidu liige. 
Tema projekti järgi on ehitatud Viljandi KEK-i kontorihoone, Jõgeva KEK-i puidutsehh (1978) ja muid tööstushooneid. 
Ta osales Tallinna Olümpiapurjespordikeskuse (aastatel 1973–1974 koos Avo-Himm Looveeri, Kristin Looveeri, Tiit Kaljundi ja teistega) ning Pärnu kesklinna detailplaneerimise võistluses (1978. aastal koos Reet Sheiniga).
1979. aastast elas ta Iisraelis. Ta töötas aastatel 1979–1980 Jeruusalemmas, aastatel 1980–1985 büroos AMY International Architects&amp;Consultants, aastatel 1980–1985 büroos I. Lewitt Architects, aastatel 1990–1994 büroos I. Lewitt – H. Shein Architects&amp;TownPlanners ja 1994. aastast oma büroos Harry Shein Architect. Ta oli 1986. aastast Iisraeli Arhitektide Liidu liige. Tema projekti järgi on ehitatud Nigeerias mitu hotelli ja haiglat ning Iisraelis Har-Nofi sünagoog, ühiskondlikke hooneid ja kaubanduskeskusi, hotelle ja elamuid. Ta on koostanud Iisraeli elamurajoonide detailplaneeringuid.
Teosed.
Raamat mõtestab juudi ajalugu ja kultuuri, elu Iisraelis, juudiks olemise võlu ja valu. 
Isiklikku.
Ta oli arhitekt Reet Sheini abikaasa ning teleajakirjaniku ja endise Eesti Televisiooni peadirektori Hagi Šeini vend.
Tarhun

Tarhun (gruusia keeles ტარხუნა) on Gruusiast pärit gaseeritud karastusjook, millele annab maitse ja rohelise värvi estragonpuju. 
Tarhuni leiutas 1887. aastal grusiinist farmatseut Mitrofan Lagidze, kes hakkas lisama oma estragonisiirupiga segudesse gaseeritud vett. Nõukogude Liidus alustati 1981. aastal joogi masstootmist ja see saavutas erakordse populaarsuse. Joogi nimi tuleneb sõnast, mis tähistab estragoni gruusia, pärsia, araabia, türgi, samuti mitmes Kaukaasia ja Balkani keeles.
Kaubamärk.
Kaubamärgivaidluses OÜ Acerra ja AS-i Tallinna Karastusjoogid vahel otsustas majandus- ja kommunikatsiooniministeerium, et "tarhun" on kirjeldav nimetus seda laadi joogi kohta ning seepärast ei saa seda Eesti seaduste kohaselt kaubamärgina registreerida.
Uno Uustal

Uno Uustal (7. november 1916 Helme – 12. jaanuar 1981 East Greenwich, Rhode Island, USA) oli eesti arst.
Ta lõpetas aastal 1935 Tõrva gümnaasiumi. Samal sügisel astus ta Tartu Ülikooli arstiteaduskonda, kus õppis katkestustega aastani 1943, mil ta värvati arstina Saksa sõjaväkke. Akadeemiliselt kuulus ta Eesti Üliõpilaste Seltsi.
Aastal 1944 põgenes ta Saksamaale. Ta astus Göttingeni ülikooli arstiteaduskonda ja lõpetas selle aastal 1948 arsti astme väärilisena. Aastal 1949 emigreerus ta USA-sse. Ta läbis seal nõutava internatuuri- ja residentuuriaasta ning sooritas arstile nõutavad eksamid, millega saavutas täieliku legitiimsuse USA-s. Aastast 1955 töötas ta eraarstina East Greenwichis Kenti maakonnas Rhode Islandi osariigis. Ta oli tegev mitmes rahvuslikus seltsis.
Dr. Uno Uustal suri aastal 1981 East Greenwichis Kenti maakonnas Rhode Islandi osariigis USA-s.
Isiklikku.
Tema isa Johannes Uustal oli Helme Maarja koguduse õpetaja, tädipoeg Johannes Paesalu oli Pöide ja Viru-Nigula koguduse õpetaja, õde Ruth Uustal oli arst; tädimees Karl Tuvike oli Helme avalik tegelane.
Ruth Uustal

Ruth Uustal (14. mai 1919 Tartu – 23. jaanuar 2000) oli eesti arst.
Ta õppis Helme algkoolis ja lõpetas aastal 1937 Tõrva Gümnaasiumi. Samal aastal astus ta Tartu Ülikooli keeleteaduskonda, kuid läks aastal 1939 üle arstiteaduskonda, mille lõpetas aastal 1946 arstina. Ta oli juba aastal 1945 tööl TRÜ kõrva-nina-kurguhaiguste kateedri assistendi kohusetäitjana.
Pärast ülikooli lõpetamist määrati ta tööle Tartu Riikliku Ülikooli otorinolarüngoloogia kateedrisse assistendiks. Ta sai seal töötada aastani 1948, mil ta arreteeriti ja mõisteti tribunali poolt § 58-1a järgi 10 aastaks sunnitöövangistusse Siberisse. Tema elu päästis võimalus töötada vangilaagri haiglas arstina. Vanglast vabastati ta 1955. aasta amnestiaseadusega. 
Vabanemise järel töötas ta ühe aasta Sindi haiglas ja aastatel 1956–1959 Kiviõli haiglas oma erialal. Aastal 1959 tuli ta Tallinna ja ta töötas aastatel 1959–1992 Tallinna Linna I Lastehaiglas kõrva-nina-kurguhaiguste arstina; ta on ennast täiendanud Moskva Arstide Täiendamise Instituudis.
Aastal 1992 siirdus ta koos abikaasaga Saksamaale, aastal 1997 elas ta Baden-Württembergis.
Isiklikku.
Ta abiellus aastal 1955 Hai Jeveleviga, kellega ta oli kohtunud Komi vangilaagris. Nende tütar sündis aastal 1952 ja on hariduselt filoloog. Tema vend Uno Uustal oli arstiks Rhode Islandi osariigis USA-s, isa Johannes Uustal oli Helme Maarja koguduse õpetaja, tädipoeg Johannes Paesalu oli Pöide ja Viru-Nigula koguduse õpetaja.
Osage'i maakond

Osage'i maakond on maakond mitmes Ameerika Ühendriikide osariigis:
Atchisoni maakond

Atchisoni maakond ("Atchison County") on maakond USA-s Missouri osariigis.
Maakonna halduskeskus on Rock Port ja suurim linn Tarkio.
Maakonna pindala on 1418 km². Veepindala on 7 km².
Elanike arv oli 2010. aasta rahvaloenduse järgi 5685. Aastal 2000 oli elanike arv 6430.
Salusaar

 
Salusaar on rabasaar Nätsi, Võlla ja Eassalu raba vahel, halduslikult Pärnu maakonnas Pärnu linnas. Rabasaar on arvele võetud ürglooduse objektina.
Selisoo

Selisoo on soo Ida-Virumaal Alutaguse vallas, Muraka soostiku lahusosa. Ülejäänud soostikust eraldab Selisood Sildoja-Mäetaguse oosistik.
Selisoo all on hinnanguliselt 8 miljonit tonni põlevkivi, mis jääb Estonia kaevandusele eraldatud mäeeraldise piiresse. Keskkonnariskide tõttu Natura 2000 alale oli 2013. aasta seisuga lahtine, kas ja millistel tingimustel kaevandamist lubada.
Texase maakond (Oklahoma)

Texase maakond ("Texas County") on maakond USA-s Oklahoma osariigis. See asub Oklahoma pannivarda piirkonnas ning piirneb põhjas Kansase osariigiga ja lõunas Texase osariigiga.
Maakonna halduskeskus on Guymon.
Maakonna pindala on 5310 km². Veepindala on 19 km². Texase maakond on osariigi suuruselt teine maakond.
Elanike arv oli 2020. aasta rahvaloenduse järgi 21 384. Aastal 2010 oli elanikke 20 640 ja 2000. aastal 20 107. Texase maakond on Oklahoma osariigis ainus, kus ladinaameeriklased moodustavad enamuse – 2020. aastal oli ladinaameeriklasi maakonna elanikkonnast 50,61%.
Peamised majandusharud on põllumajandus (peetakse sigu ja veiseid ning kasvatatakse nisu ja sorgot) ning maagaasi tootmine. Maakond asub Hugotoni gaasimaardla alal. 2017. aastal oli Texase maakond peetavate sigade arvult Oklahomas esimesel ja riigis viiendal kohal.
Ajalugu.
Texase maakond moodustati 16. juulil 1907 Beaveri maakonna osast. Maakond on saanud nime naaberosariigi Texase järgi. Maakonna halduskeskus on alates 1907. aastast olnud Guymon.